ddrg/super_eurlex huggingface dataset:
(13)

A hálózati díjak megállapításának következő lépése a hálózatok teljes éves költségeinek hálózati díjakká történő átszámítása. Ezek megállapítására fentről lefelé mindegyik feszültségi szint esetében (a nagyfeszültségtől a kisfeszültségig) sor kerül. Először a nagyfeszültségű szint éves költségeinek megállapítása következik a nagyfeszültségű szint teljes éves költségeinek a nagyfeszültségű szinten mért éves csúcsterheléssel történő elosztásával, mivel a hálózati szint csúcsterhelése tekinthető a fő költségmeghatározó tényezőnek. Ezt az összeget EUR/kW-ban lehet kifejezni. Az alábbi (14) preambulumbekezdésben ismertetett, egyes hálózati szintek „egyidejűségi funkcióján” keresztül az egyes éves költségek alapján sor kerül az ár/csatlakozási kapacitás kiszámítására EUR/kw-ban kifejezve, valamint az ár/elfogyasztott villamosenergia-egység kiszámítására EUR/kWh-ban kifejezve. Ezt követően ugyanez megtörténik a következő feszültségi szint esetében is. A következő feszültségi szint teljes éves költségei azonban a saját költségeiből, valamint az előző feszültségi szintről áthozott költségekből állnak. Az áthozott költségek az előző szint éves költségei és a rendszerhasználóktól (a végfelhasználók és az adott feszültségi szinthez közvetlenül kapcsolódó villamosenergia-szolgáltatók) szerzett hálózati díjak különbözetének felelnek meg. Az alábbi 1. ábra bemutatja a költségek áthozását. Azokban a hálózatokban, ahol a villamos energia fentről lefelé áramlik, a rendszerhasználóknak viselniük kell azon hálózati szint költségeit, amelyhez csatlakoznak, valamint az előző hálózatok költségeinek egy részét is, mivel azon hálózatok használatára is sor kerül a villamos energia részükre történő továbbítása során. 1. ábra A hálózati költségek áthozása a hálózati díjak megállapítása tekintetében (1) Revenues of the level HS HS/MS MS MS/NS NS Costs of the level Rolled-over costs (1) Az ábrán a HS a nagyfeszültséget, az MS a középfeszültséget, míg az NS a kisfeszültséget jelenti, a HS/MS azt az alállomást jelöli, amelyben a nagyfeszültségű áram középfeszültségűvé alakul, míg az MS/NS a középfeszültségű áramot kisfeszültségű árammá alakító alállomást jelöli. Forrás: A Bizottság a Németország által rendelkezésre bocsátott és a BNetzA-ról szóló 2015. decemberi jelentés („Netzentgeltsystematik Elektrizität”) (elérhető: https://www.bundesnetzagentur.de/SharedDocs/Downloads/DE/Sachgebiete/Energie/Unternehmen_Institutionen/Netzentgelte/Netzentgeltsystematik/Bericht_Netzentgeltsystematik_12-2015.pdf?__blob=publicationFile&v=1) 1. ábráján szereplő információkkal kiegészített leírás alapján.
(20)

Amennyiben a fenti 19. pontban meghatározott támogató eljárás lefolytatását követően és figyelembe véve a megfelelési nehézségek okát, típusát, mértékét és gyakoriságát – ideértve azon felek pénzügyi és technikai kapacitásait is, amelyeknek a megfelelését kétségbe vonták – a bizottság úgy véli, hogy az adott fél megfelelési problémáinak megoldására további intézkedéseket kell javasolni, javasolhatja a részes felek konferenciájának – figyelemmel annak az egyezmény 18. cikke (5) bekezdésének c) pontja szerinti jogosítványaira –, hogy a megfelelés elérése érdekében vegye fontolóra a nemzetközi joggal összhangban meghozandó alábbi intézkedéseket: a) az egyezmény keretében további támogatás az érintett fél számára, ideértve adott esetben a pénzügyi forrásokhoz való hozzáférés, a technikai segítségnyújtás és a kapacitásépítés elősegítését is; b) a jövőbeli megfelelésre vonatkozó tanácsadás azzal a céllal, hogy segítse a feleket az egyezmény rendelkezéseinek végrehajtásában és előmozdítása a felek közötti együttműködést; c) az érintett fél felkérése arra, hogy számoljon be az általa tett erőfeszítésekről; d) nyilatkozat kibocsátása az esetleges jövőbeli meg nem feleléssel kapcsolatos aggályokról; e) nyilatkozat kibocsátása a jelenlegi meg nem feleléssel kapcsolatos aggályokról; f) a főtitkár felkérése arra, hogy hozza nyilvánosságra a meg nem felelés eseteit; g) ajánlás arra vonatkozóan, hogy a meg nem felelő fél a helyzet rendezése érdekében keressen megoldást a meg nem felelésre.
e)

a felhatalmazott központi bank a hirdetményt legalább az alábbi lapokban közzéteszi: a) az Európai Unió Hivatalos Lapja; b) a felhatalmazott bank székhelye szerinti tagállam nemzeti hivatalos lapja; c) két nemzeti újság; valamint d) a Financial Times és a The Economist. A kiválasztási intézkedéseket a felhatalmazott központi bank honlapján kell közzétenni. A hirdetményt az EKB honlapján is közzé kell tenni a felhatalmazott központi bank honlapjára mutató linkkel együtt annak érdekében, hogy elérhető legyen valamennyi kiválasztási intézkedés;
(12)

Ezzel összefüggésben az Európai Biodízeltanács (a továbbiakban: EBB) egy olyan minimális importár mellett érvelt, amely a vizsgálati időszakban érvényes exportár(ak)nak a támogatás-, illetve a kárkülönbözetekkel megnövelt értékével egyezik meg, és esetleg a fő nyersanyag árának alakulása szerint indexálva van. Az EBB szerint kizárólag ez az árszint biztosítaná, hogy az argentin árak ne kínáljanak alá az uniós áraknak. Beadványában a Német Bioüzemanyagipari Szövetség (a továbbiakban: VDB) is úgy ítélte meg, hogy a minimális importárat az importárnak a kiegyenlítő vámmal megnövelt értékéből kellene kiszámítani. Az Union for the Promotion of Oil and Protein Plants elnevezésű, az olajos és a fehérjetartalmú növények promóciójával foglalkozó szervezet (a továbbiakban: UFOP) támogatta a VDF-nek ezt a felvetését. Az European Farmers European Agri-Cooperatives elnevezésű, az európai mezőgazdasági termelőket és termelői szövetkezeteket tömörítő szervezet (a továbbiakban: COPA-COGECA) megjegyezte, hogy a dömpingellenes intézkedések enyhítése óta drámaian nőtt az Argentínából az Unióba behozott biodízel mennyisége, és az European Oilseed Alliance elnevezésű, az olajos magvakkal foglalkozó európai szervezettel (a továbbiakban: EOA) együtt emlékeztetett arra, hogy az (EU) 2015/1513 európai parlamenti és tanácsi irányelv (4) korlátozza az európai bioüzemanyag-gyártást.
(99)

A gazdasági előny számszerűsítésekor a Bizottság az eljárás megindításáról szóló határozat (34) preambulumbekezdésében hivatkozott a Törvényszék Larko-ügyben hozott ítéletére (29), miszerint olyan körülmények között, amikor a hitelfelvevő rendkívül kényes helyzetben van, amelyben különösen a forgalma folyamatosan csökken, a saját tőkéje negatív, és nem tudja a kölcsön teljes összegét saját forrásokból visszafizetni, a hitelből származó gazdasági előny akkor is megfeleltethető az idegen forrás teljes összegének, ha az állam csak kezességet vállalt a hitelért. Arra vonatkozóan, hogy a CE Hunedoara piaci feltételekkel piaci finanszírozáshoz jutott volna, a román hatóságok nem nyújtottak be olyan bizonyítékot, amely ha arra nem is enged következtetni, hogy a CE Hunedoara sikeresen vont be forrást a piacról az állam támogatása nélkül, arra igen, hogy egyáltalán megkísérelte ezt.
(39)

A névtelen érdekelt fél hangsúlyozza továbbá, hogy e támogatások jelentős hatást gyakoroltak a versenyre, mivel a friss termékekből álló rakományok kezelésével foglalkozó ágazat igen versenyképes piac, ahol alacsony a haszonkulcs, és ahol a jogszerű, nem támogatott piaci szereplők különösen kiszolgáltatottak a jogellenes állami támogatásban részesített szereplőknek. Azt is állítja, hogy az MMD elhíresült arról, hogy a piaci szint alatti rakománykezelési díjakat kínál (ideértve azt is, hogy állítólag ingyenes raktározást is nyújt), hogy ügyfeleket vonzzon és őket megtartsa. A támogatás így nem csak konkrét versenytársaknak okozott kárt, hanem a piac egészének is.
(6)

Görögország azonban az említett reformok ellenére továbbra is jelentős fennmaradó egyensúlyhiánnyal és sebezhetőséggel küzd. Amint azt a Bizottság az 1176/2011/EU európai parlamenti és tanácsi rendelet (3) 3. és 4. cikke szerinti, a riasztási mechanizmus keretében készült 2019. évi jelentésben is megállapította, Görögország nehézségekkel küzd. A becslések szerint az államadósság 2018 harmadik negyedévének végén a bruttó hazai termék 182,8 %-a volt, ami az Unióban a legmagasabb. Emellett a 2017-ben a bruttó hazai termék – 140,5 %-ának megfelelő nettó nemzetközi befektetési pozíció továbbra is magas, és a folyó fizetési mérleg – annak ellenére, hogy megközelíti az egyensúlyi állapotot – még mindig nem elegendő ahhoz, hogy támogassa a nagy nettó nemzetközi befektetési pozíció prudens szintre történő, kielégítő ütemű csökkentését. Habár folytatódott a munkanélküliségi ráta csökkenése a 2013. évi 27,9 %-os csúcsértékről, 2018 októberében még mindig 18,6 %-on állt. Emellett nagyon magas maradt a tartós munkanélküliség (2018 harmadik negyedévében 13,5 %) és az ifjúsági munkanélküliség (2018 novemberében 39,1 %). Változatlanul szükség van az üzleti környezet és az igazságszolgáltatási rendszer jelentős fejlesztésére, mivel Görögország továbbra is messze elmarad a legjobban teljesítők mögött a vezető komparatív gazdasági teljesítménymutatók strukturális összetevőinek több területén (például az igazságügyi határozathozatalhoz szükséges időtartam, a szerződések érvényesítése, az ingatlan-nyilvántartás, a fizetésképtelenségi eljárások stb.).
1.

A földrajzi terület részletes bemutatása (természeti és emberi tényezők): A földrajzi területet köves talaj és keskeny vízcsatornák jellemzik. Északra néző, a Carrizal-patak által keresztezett domboldal egy mélyedésében fekszik, a kora esti órákban a szőlőültetvényt egy domb árnyékolja be. A nedvességet biztosító patak még nyáron is párássá teszi a területet, így a borok a környező területek mediterrán boraival ellentétben inkább atlanti jellegűek. A csaknem 800 méteres tengerszint feletti magasság miatt a nappalok és éjszakák közötti hőmérséklet-különbség igen nagy, ami lassú érlelést eredményez, kivételes években az érlelési idő akár 60 napig is eltarthat az éréstől a betakarításig. Az érlelési időszakban a hőmérsékletváltozás is nagyobb, mint a környező területeken. A durva állagú talajban egyes helyeken a 2 mm-nél nagyobb szemcseméretű frakció akár 80 % is lehet. A patak által a talajképződés során szállított kvarcit elsődleges fontosságú volt, mivel az alsó vályogtalajréteg fölött durva textúrájú, jelentős vastagságú réteget képezett. A savas kvarcitos talaj kémhatása 4,7 és 6 pH között mozog, ami lényegesen alacsonyabb a környező talajok pH-értékénél. A földrajzi területet a mediterrán hegyvidéki terep árnyékolja, amely védelmet nyújt a forró déli szelekkel szemben, ezzel akadályozva a magasabb hőmérsékletek kialakulását. Jellemző növényfajok a magyaltölgy, a fenyő, a csarab, a napvirág, a rozmaring és a kakukkfű.
(5)

Az uniós flották számára lehetővé kell tenni, hogy folytathassák a megállapodás hatálybalépése óta végzett halászati tevékenységeiket, valamint hogy a megállapodás földrajzi hatályát úgy határozzák meg, hogy abba a Nyugat-Szahara területével szomszédos vizek is beletartozzanak abba. A halászati partnerség folytatása nélkülözhetetlen annak érdekében, hogy az uniós joggal és a nemzetközi joggal összhangban – ideértve az emberi jogokat is – e terület továbbra is részesüljön a megállapodás által nyújtott ágazati támogatásból, és az érintett személyek javát szolgálja.
(23)

2015. október 1-jén a panaszos – a felfüggesztési kötelezettség megsértésének bizonyítékaként – benyújtotta a PAN azon határozatainak (delibere no. 308/2015, no. 181/2015, no. 233/2015, no. 277/2015, no. 279/2015, no. 281/2015, no. 293/2015, no. 302/2015) listáját, amelyek a szárazdokkokban végrehajtandó munkálatokkal kapcsolatosak.
(5)

A C típusú szabványok egy adott gépkategóriára vonatkozóan tartalmaznak előírásokat. A C típusú szabvány által érintett kategóriába tartozó különböző géptípusok rendeltetésszerű használata hasonló, és hasonló veszélyeket okoznak. A C típusú szabványok hivatkozhatnak A vagy B típusú szabványokra, megjelölve, hogy a szóban forgó gépkategóriára az A típusú vagy a B típusú szabvány mely előírásai alkalmazandók. Amikor a gépek biztonságának egy adott szempontját illetően a C típusú szabvány eltér egy A vagy B típusú szabvány előírásaitól, a C típusú szabvány előírásai előnyt élveznek az A vagy B típusú szabvány előírásaival szemben. Egy C típusú szabvány előírásainak a gyártó kockázatelemzésén alapuló alkalmazása a szabvány által érintett, a 2006/42/EK irányelvben foglalt alapvető egészségvédelmi és biztonsági követelmények tekintetében alapozza meg a megfelelőség vélelmét. Egyes C típusú szabványok több részből álló sorozatok; a szabvány 1. része egy adott gépcsaládra alkalmazandó általános előírásokat tartalmaz, további részei pedig az említett gépcsaládhoz tartozó egyedi gépkategóriákra vonatkozó előírásokat fogalmaznak meg, kiegészítve vagy módosítva az 1. rész általános előírásait. Az így felépített C típusú szabványok a 2006/42/EK irányelv alapvető egészségvédelmi és biztonsági követelményei tekintetében akkor alapozzák meg a megfelelőség vélelmét, ha a szabvány általános 1. részének alkalmazása és a vonatkozó konkrét rész alkalmazása együtt történik.
(104)

Az igazgatási vagy bírósági jogorvoslatot megelőzően vagy ahelyett az érintett személy úgy dönthet, hogy magának az adatkezelőnek nyújt be panaszt személyes adatai kezelésével kapcsolatban. A személyes információk védelméről szóló törvény 35. cikke alapján a személyes információkat kezelő gazdasági szereplőknek törekedniük kell az ilyen panaszok „megfelelő és haladéktalan” kezelésére, és belső panaszkezelési rendszereket kell létrehozniuk e célkitűzés elérésére. Ezen túlmenően a személyes információk védelméről szóló törvény 61. cikkének ii) pontja értelmében a személyes információk védelmével foglalkozó bizottság felelős a „benyújtott panasszal kapcsolatosan szükséges közvetítésért és a panasszal foglalkozó gazdasági szereplő számára kínált együttműködéséért”, ami mindkét esetben magában foglalja a külföldiek által benyújtott panaszokat is. E tekintetben a japán jogalkotó szintén megbízta a központi kormányzatot azzal a feladattal, hogy tegye meg „a szükséges lépéseket” annak érdekében, hogy lehetővé tegye és elősegítse a panaszok személyes információkat kezelő gazdasági szereplők általi kezelését (9. cikk), míg az önkormányzatoknak törekedniük kell a közvetítésre ilyen esetekben (13. cikk). Ebből a szempontból az érintett személy panaszt nyújthat be az önkormányzatok által a fogyasztói biztonságról szóló törvény (61) értelmében létrehozott több mint 1 700 fogyasztói központ egyikénél, s emellett lehetősége van panaszt benyújtani a japán Nemzeti Fogyasztóvédelmi Központhoz. Ilyen panaszok a személyes információk védelméről szóló törvény megsértése tekintetében is benyújthatók. A fogyasztókról szóló alaptörvény (62) 19. cikke értelmében az önkormányzatoknak törekedniük kell a panaszokkal kapcsolatos közvetítésben való részvételre, és biztosítaniuk kell a szükséges szakértelmet a felek számára. Az ilyen vitarendezési mechanizmusok meglehetősen hatékonynak tűnnek, és 2015-ben több mint 75 000 benyújtott panasz alapján 91,2 %-os volt a vitarendezési arány.
CIRCABC

Kommunikációs és információs erőforrás-központ közigazgatások, vállalkozások és polgárok számára (Communication and Information Resource Centre for Administrations, Businesses and Citizens)
(6)

A jóváhagyott tőzsdékre és az elismert piaci szereplőkre vonatkozó, jogilag kötelező követelményeket az SFA II. része határozza meg, amely hozzájárul a MAS arra irányuló céljának megvalósításához, hogy valamennyi jóváhagyott tőzsdére és elismert piaci szereplőre alkalmazandó, elvi alapon működő és technológiasemleges rendszert hozzon létre. Az említett jogi aktusok alapján elfogadott aktusok és rendeletek, például a MAS által elfogadott, a szervezett értékpapír- és határidős piacokra vonatkozó rendeletek (SFOMR), jogi kötőerővel bírnak, és együttesen alkotják a jóváhagyott tőzsdékre és az elismert piaci szereplőkre vonatkozó szingapúri jogi keretet. Az SFA 45. cikke lehetővé teszi, hogy a MAS kötelező erejű utasításokat fogadjon el a jóváhagyott tőzsdék és az elismert piaci szereplők tekintetében. Ezen utasítások be nem tartása az SFA vonatkozó rendelkezésének megsértését jelenti. Az SFA 321. cikke felhatalmazza a MAS-t, hogy iránymutatást adjon az SFA szabályozási célkitűzéseinek elősegítése céljából vagy az SFA bármely rendelkezésének működésére vonatkozóan. A jóváhagyott tőzsdék és az elismert piaci szereplők magatartását szabályozó elveket vagy bevált gyakorlatokat iránymutatások rögzítik; ilyen például a szervezett piacok szabályozásáról szóló iránymutatás (SFA 02–G01). Az iránymutatásoknak való meg nem felelésre polgári vagy büntetőperben is támaszkodhatnak a felek az eljárásban érintett felelősség vagy a felelősség hiányának megállapítása során (az SFA 321. cikkének (5) bekezdése). Az SFA 15. cikke (1) bekezdésének e) pontja és 33. cikke (1) bekezdésének e) pontja előírja a jóváhagyott tőzsdék és az elismert piaci szereplők számára, hogy tisztességes, rendezett és átlátható piacot biztosító üzleti és bevezetési szabályokat alkalmazzanak. Az üzleti és bevezetési szabályokat, valamint azok módosításait végrehajtásukat megelőzően be kell nyújtani a Szingapúri Monetáris Hatósághoz. Az üzleti szabályok és a bevezetési szabályok kötelező szerződéses rendelkezéseknek minősülnek a jóváhagyott tőzsdék és az elismert piaci szereplők valamint ezek tagjai számára, melyeket folyamatos jelleggel tiszteletben kell tartani.
b)

a perfluor-oktánsav (PFOA), annak sói, valamint a PFOA-rokon vegyületek felvétele az Egyezmény A. mellékletébe – ideértve egy új X. résznek az Egyezmény A. mellékletébe való beillesztését is – a következő speciális kivételekkel: i. félvezetők vagy kapcsolódó elektronikus eszközök gyártása, ideértve e módosítások hatálybalépésének időpontjától számított 10 éven keresztül a félvezetők vagy kapcsolódó elektronikus eszközök gyártására használt berendezések felújítására szolgáló alkatrészekre vonatkozó kivételt is; ii. filmekre felhordott fotográfiai rétegek; iii. az egészséget és biztonságot veszélyeztető folyadékokkal szembeni védelemre szolgáló olaj- és vízlepergető textíliák; iv. invazív és beültethető orvostechnikai eszközök; v. folyékony tüzelőanyagok gőzeinek lefojtására és tüzeinek oltására szolgáló tűzoltó habok a már felszerelt rendszerekben, ideértve a mobil és rögzített rendszereket is; vi. perfluoroktil- jodid használata perfluoroktil-bromid előállítására gyógyszergyártás céljából, rendszeres felülvizsgálat mellett 2036-ig;
(5)

Minden olyan kérelmet, értesítést, írásbeli beadványt vagy egyéb dokumentumot, amelyet: a) a testület küldött, egyidejűleg megküldik mindkét Félnek; b) valamely Fél a testületnek küldött, egyidejűleg megküldik másik Félnek is; és c) valamely Fél a másik Félnek küldött, adott esetben egyidejűleg megküldik a testületnek is. Az e bekezdésben említett bármely dokumentum másolatát adott esetben egyidejűleg a megállapodás 21.25. cikke (2) bekezdésében említett külső szervnek is meg kell küldeni.
(1)

A „Kohéziós politika a régiók egyenlőségéért és regionális kultúrák fenntarthatóságáért”(Cohesion policy for the equality of the regions and sustainability of the regional cultures) elnevezésű javasolt polgári kezdeményezés tárgya a következő: „Az EU kohéziós politikájának különös figyelmet kellene fordítania azokra a régiókra, amelyek nemzeti, etnikai, kulturális, vallási vagy nyelvi jellemzői eltérnek a környező régiók jellemzőitől.”
(1)

Az „A megszállt palesztin területeken működő izraeli telepekkel folytatott kereskedelem beszüntetése” (Stopping trade with Israeli settlements operating in the Occupied Palestinian Territory) elnevezésű javasolt polgári kezdeményezés tárgya a következő: „Az EU köteles beszüntetni a kereskedelmet a megszállt palesztin területeket gyarmatosító izraeli telepekkel, mivel nem hunyhat szemet a nemzetközi jog és az emberi jogok Izrael általi megsértése felett és ne támogathatja azt.”
(161)

A CV-k szintjén termelt nyereség mennyisége és e nyereség azon hányada, amely az öt kedvezményezett szintjén (a CV-kben való érdekeltségük alapján) a 2014 és 2016 közötti időszakban adóköteles (81), a következőképpen alakul (82): Gibraltári vállalkozás Érdekeltség a CV-ben (%) 2014 2015 2016 A CV nyeresége (érdekeltségek és jogdíjak) (USD) a CV nyereségének hányada (nyereség × érdekeltség %) (USD) A CV nyeresége (interest and royalties) (USD) a CV nyereségének hányada (nyereség × érdekeltség %) (USD) A CV nyeresége (interest and royalties) a CV nyereségének hányada (nyereség × érdekeltség %) MJN Holdings (Gibraltar) Ltd 99,99 330 819 000,00 330 785 918,10 254 354 000,00 254 328 564,60 232 398 464,00 USD 232 375 224,15 USD Heidrick & Struggles (Gibraltar) Holdings Ltd 95,00 1 290 000,00 1 225 500,00 586 000,00 556 700,00 25 682 000,00 USD 24 397 900,00 USD Heidrick & Struggles (Gibraltar) Ltd 5,00 1 290 000,00 64 500,00 586 000,00 29 300,00 25 682 000,00 USD 1 284 100,00 USD Ash (Gibraltar) One Ltd 98,79 – 3 053 497,00 – 3 016 549,69 3 860 930,00 3 814 212,75 – 1 785 671,00 EUR – 1 764 064,38 EUR Ash (Gibraltar) Two Ltd 1,21 – 3 053 497,00 – 36 947,31 3 860 930,00 46 717,25 – 1 785 671,00 EUR – 21 606,62 EUR
(6)

A tőzsdén kívüli származtatott ügyletekre Japánban alkalmazandó jogi, felügyeleti és végrehajtási rendelkezéseket a pénzügyi eszközökről és a tőzsdéről szóló 1948. évi 25. törvény (Financial Instruments and Exchange Act, a továbbiakban: FIEA) tartalmazza, és azok a pénzügyi instrumentumokkal foglalkozó vállalkozókra (Financial Instrument Business Operators, a továbbiakban: FIBO-k) és a nyilvántartott pénzügyi intézményekre (Registered Financial Institutions, a továbbiakban: RFI-k) alkalmazandók, amelyek magukban foglalják a szabályozott bankokat, a szövetkezeteket, a biztosítókat, a nyugdíjalapokat és a befektetési alapokat. A Japán Pénzügyi Felügyeleti Hatóság (Financial Services Agency of Japan, a továbbiakban: JFSA) széles hatáskörrel rendelkezik a FIEA végrehajtására, és egy miniszteri rendelet, felügyeleti iránymutatások és nyilvános értesítések (a továbbiakban együttesen: a japán tőzsdén kívüli származtatott ügyletekre vonatkozó szabályok) révén látja el feladatát. A JFSA joghatósággal rendelkezik a tőzsdén kívüli származtatott ügyletek tekintetében a 648/2012/EU rendelet 2. cikkének (7) bekezdése értelmében, kivéve a tőzsdén kívüli származtatott áruügyleteket, amelyek a japán Gazdasági, Kereskedelmi és Ipari Minisztérium, valamint a japán Mezőgazdasági, Erdészeti és Halászati Minisztérium joghatósága alá tartoznak.
(5)

Az információknak az Egyesült Királyság általi megküldését, valamint az összes szükséges ellenőrzés és módosítás elvégzését követően a Bizottságnak immár módjában áll határozatot hozni a következő kifizető ügynökségek által benyújtott, az Európai Mezőgazdasági Garanciaalapból (EMGA) finanszírozott kiadásokhoz kapcsolódó számlák teljességéről, pontosságáról és valódiságáról: „Department of Agriculture, Environment and Rural Affairs”, „The Scottish Government Rural Payments and Inspections Directorate”, „Welsh Government” és „Rural Payments Agency”. A Bizottság megvizsgálta az Egyesült Királyság által benyújtott információkat, és e határozat elfogadásának napja előtt tájékoztatta az Egyesült Királyságot az általa végzett ellenőrzések eredményeiről, valamint a szükséges módosításokról.
(5)

Az információknak az Egyesült Királyság általi megküldését, valamint az összes szükséges ellenőrzés és módosítás elvégzését követően a Bizottságnak immár módjában áll határozatot hozni a következő kifizető ügynökségek által benyújtott, az Európai Mezőgazdasági Vidékfejlesztési Alapból (EMVA) finanszírozott kiadásokhoz kapcsolódó számlák teljességéről, pontosságáról és valódiságáról: „Department of Agriculture, Environment and Rural Affairs”, „The Scottish Government Rural Payments and Inspections Directorate” és „Rural Payments Agency”. A Bizottság megvizsgálta az Egyesült Királyság által benyújtott információkat, és e határozat elfogadásának napja előtt tájékoztatta az Egyesült Királyságot az általa végzett ellenőrzések eredményeiről, valamint a szükséges módosításokról.